# Tantárgyi tematika és teljesítési követelmények 2024/2025 II. félév

|  |  |
| --- | --- |
| Cím | Építészetelmélet I. |
| **Tárgykód** | EPE349MNEM |
| **Heti óraszám: ea/gy/lab** | 2/0/0 |
| **Kreditpont** | 3 |
| **Szak(ok)/ típus** | Építészmérnöki osztatlan szak, Építészmérnöki és Építőművész alapképzési szak |
| **Tagozat** | nappali |
| **Követelmény** | vizsga (v) |
| **Meghirdetés féléve** | 2. (tavaszi szemeszter) |
| **Előzetes követelmény(ek)** | -- |
| **Oktató tanszék(ek)** | Építész Szakmai Intézet, Vizuális Ismeretek Tanszék |
| **Tárgyfelelős** | Szigetvári Krisztián dr. |
| **Oktatók** | Szigetvári Krisztián dr. |
|  |  |

# Tárgyleírás

A különböző építészettörténeti korszakok közül a római, az arab és a barokk építészeti örökségre fókuszálnak leginkább az előadások, mégpedig azért, mert ez a három korszak nyomta rá leginkább a bélyegét máig hatóan a városépítészetre is. Fentieken kívül a romanika, a gótika és a reneszánsz idejéből is veszünk példákat, és az európai városokon kívül egyes ázsiai, afrikai és latin-amerikai országokból is hozunk példákat, hangsúlyozva azt, hogy bizonyos korszakoknak nem csak nemzeteken, hanem kontinenseken átívelő szerepük is volt.

A földrajzi elhelyezkedés, a történelmi háttér felvillantásával, az infrastrukturális fejlesztések, az urbanizáció és a művészeti törekvések bemutatásával mutatjuk be az építészettörténeti összefüggéseket.

# Tárgytematika

## **Az oktatás célja**

Az oktatás igyekszik széles spektrumot és széles időtávlatokat átfogni, és összefüggéseket keresni a fentiekben felsorolt építészettörténeti korszakok között. Cél a máig összefüggően, vagy pontszerűen fennmaradt épített örökség fontosságának hangsúlyozása, a kontinuitás megkeresése, valamint a történeti épületek és az újabb építésűek közötti kölcsönhatás bemutatása. Mindeközben a legnagyobb építészetelméleti gondolkodók legfontosabb megállapításait is sorra vesszük: Vitruvius, Alberti és Andrea Palladio munkássága.

## **A tantárgy tartalma**

|  |  |
| --- | --- |
|  | Témakörök |
| Előadás | 1. A Római Birodalom legnagyobb kiterjedése idején rendelkezett provinciákkal Ázsia, Afrika és Európa területén is. A romanizáció az akkor ismert világ „globalizációja” volt, így feltehető a kérdés, hogy az eltérő kontinenseken létrejött városok miben térnek el egymástól, ill. mely elemekben azonosak. A limes vonalán belül elemzésre kerülnek olyan romvárosok, mint Coninbriga, Italica, Xanten, Nijmegen, Ostia és Jerash. Megvizsgáljuk, hogy a földalatti Nápoly, illetve a Vezúv által elpusztított Pompeji és Herculaneum feltárásain keresztül milyen új római városépítészeti ismeretekhez jutottunk. A Kárpát-medencén belül megvizsgáljuk Carnuntum, Aquincum, Savaria és Sopianae római kori leleteit, régészeti feltárásait. Végezetül javaslatokat teszünk mindezen ismeretek használatára bizonyos tervezési projekteken belül.  2. A muzulmán építészet a 7. századtól napjainkig velünk él és folyamatosan terjeszkedik. Róma hatása az arab világra eleinte elkerülhetetlen volt, ezt követően pedig az arab építészet vált meghatározóvá Ázsiában és Észak-Afrikában, és jelentős befolyást gyakorolt az Ibériai-félszigeten is a keresztények építészetére. A középkor végén az Oszmán Birodalom terjeszkedésével ugyanez figyelhető meg Európa egyes országaiban is. Az ún. perifériákon, vagy félperifériákon mindig színesebbek és összetettebbek az építészeti megnyilvánulások is, melyek sajátos példáit sorban megismerjük az előadások során. A muzulmán művészeti, építészeti formakincs szintén máig velünk él, pl. a szecessziós építészet is újra felfedezte magának a 20. század elején. A fókuszban Spanyolország arab építészete, Egyiptom középkori építészete, Magyarország oszmán építészete és mindezek gyakorlati hasznosítása a jelenkor építészetében.  3. A romanika, a gótika és a reneszánsz különböző súllyal van jelen Európa különböző országaiban, az építészeti örökség inkább pontszerű és nem tömbszerű, de érdemes itt is megismerkedni a párhuzamokkal és a különbségekkel.  4. Az ellenreformáció során a „barokkosítás” leginkább a katolikus többségű országokban sikerült jól, itt máig meghatározó a barokk építészeti öröksége. Ugyanakkor a barokk is eltérő súllyal van jelen Európa különböző országaiban. Figyelemreméltó az is, hogy a barokk építészet megjelent Dél-Amerikában és Délkelet-Ázsiában is. A barokk városok épített örökségének megőrzése műemlékvédelmi érdek, urbanisztikai szempontból izgalmas a kortárs és a történeti épületek együttélése. |
|  |  |

### **Részletes tantárgyi program és a követelmények ütemezése**

|  |  |  |  |  |
| --- | --- | --- | --- | --- |
| ELŐADÁS | | | | |
| Okta-tási hét | **Téma** | **Kötelező irodalom hivatkozás, oldalszám (-tól-ig)** | **Teljesítendő feladat (beadandó, zárthelyi, stb.)** | **Teljesítés ideje, határideje** |
| 1. | A féléves témakörök ismertetése, gyakorlati tudnivalók, feladatkiosztás | … | … | … |
| 2. | A Római Birodalom infrastrukturális újításai, máig meglévő épített örökség, Vitruvius | [1.] |  |  |
| 3. | A Római Birodalom városépítészete. Külföldi és magyarországi példákkal | [1.] |  |  |
| 4. | Romvárosok, feltárt települések: Pompeji, Herculaneum, Nápoly földalatti világa | [1.] |  |  |
| 5. | Hallgatói prezentációk: római világ |  | Prezentációk | 2025.03.04. |
| 6. | Az arab világ építészete Ázsiától Afrikáig | [2.] |  |  |
| 7. | Különleges stílusok Európa félperifériáján. Spanyolországban és Portugáliában: Mudéjar, Izabella-stílus, platereszk, churriguerizmus, Manuel-stílus. Mudéjar a tengerentúlon |  |  |  |
| 8. | Magyarország oszmán építészete |  |  |  |
| 9. | Hallgatói prezentációk: arab világ | **Pollack Expón részvétel 2 kreditpont** | Prezentációk | 2025.04.01. |
| 10. | Hallgatói prezentációk: arab világ |  | Prezentációk | 2025.04.08. |
| 11. | A romanika és a gótika jelenléte Európa országaiban. Alberti és Palladio gondolatai a reneszánszban | [3.] |  |  |
| **12.** | ***TAVASZI SZÜNET*** |  |  |  |
| 13. | A barokk építészet sajátosságai Európában. Katolikus és nem katolikus országok összehasonlítása. Európai körkép, és tengerentúli kitekintés | [4.] |  |  |
| 14. | Hallgatói prezentációk: romanika, gótika, reneszánsz, barokk |  | Prezentációk | 2025.05.06. |

## **Számonkérési és értékelési rendszer**

##### **Jelenléti és részvételi követelmények**

A *PTE TVSz* 45.§ (2) és *9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.*

***A jelenlét ellenőrzésének módja***

jelenléti ív

##### **Számonkérések**

Vizsgával záruló tantárgy

**Félévközi ellenőrzések, teljesítményértékelések és részarányuk a vizsgára bocsájtás feltételének minősítésben**

|  |  |  |
| --- | --- | --- |
| Típus | Értékelés | Részarány a vizsgára bocsájtás feltételének minősítésben |
| *Ppt-prezentáció* | *40 pont* | *40%* |
|  |  |  |

**Az aláírás megszerzésének feltétele**

Prezentáció elkészítése és előadása

**Pótlási lehetőségek az aláírás megszerzéséhez**

A Ppt legkésőbb a szorgalmi időszak utolsó hetének végéig benyújtandó, a prezentáció bemutatása a vizsgaidőszak első hetében még megtehető; ezek együttes megléte az aláírás, valamint az írásbeli vizsgára bocsájtás feltételei.

***Vizsga típusa****: írásbeli*

***A vizsga minimum 40 %-os teljesítés esetén sikeres.***

**Az érdemjegy kialakítása**

***40*** %-ban az évközi teljesítmény, ***60*** %-ban a vizsgán nyújtott teljesítmény alapján történik.

**Az érdemjegy megállapítása az összesített teljesítmény alapján %-os bontásban**

|  |  |
| --- | --- |
| **Érdemjegy** | **Teljesítmény %-ban kifejezve** |
| jeles (5) | 85 % -tól |
| jó (4) | 70 % -tól |
| közepes (3) | 55 % -tól |
| elégséges (2) | 40 % -tól |
| elégtelen (1) | 40 % alatt |

## **Irodalom**

##### **Kötelező irodalom és elérhetősége**

[1.] RITOÓK Pál /főszerk./ (2001) Magyar építészet sorozat. *A rómaiaktól a román korig.* Kossuth Kiadó, Budapest, 6-50.

[2.] CHICO PICAZA, María Victoria (2000): A művészet története sorozat. *Bizánc - Az iszlám.* Magyar Könyvklub. Budapest, 101-200.

[3.] TOMAN, Rolf –BEYER, Birgit (2004): *Román stílus – Építészet, szobrászat, festészet.* Vince Kiadó, Budapest

[4.] TOMAN, Rolf –BEYER, Birgit (2004): *Barokk stílus – Építészet, szobrászat, festészet.* Vince Kiadó, Budapest, 7-272.

##### **Ajánlott irodalom és elérhetősége**

[5.] KOCH, Wilfried (1997): *Építészeti stílusok.* Officina Nova, Budapest.

[6.] HATTSTEIN, Markus – DELIUS, Peter (2005): *Iszlám. Művészet és építészet*. Vince Kiadó, Budapest.

*A felsorolt könyvek a pécsi Tudásközpontban hozzáférhetőek.*